wannaphong/clean_thaiwikipedia huggingface dataset:
# ตำบลนางรำ
นางรำ เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลนางรำ ตั้งอยู่ห่างจากอำเภอประทาย ประมาณ 11 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลโพนทอง (อำเภอสีดา)
 ทิศใต้ ติดต่อกับ ตำบลกระชอน (อำเภอพิมาย)
 ทิศตะวันออก ติดต่อกับ ตำบลทุ่งสว่าง และตำบลกระทุ่มราย (อำเภอประทาย)
 ทิศตะวันตก ติดต่อกับ ตำบลสำพะเนียง (อำเภอโนนแดง)

 การปกครอง 
ตำบลนางรำ แบ่งการปกครองออกเป็น 13 หมู่บ้าน คือ

 หมู่ที่ 1 นางรำ
 หมู่ที่ 2 ดอนเต็ง
 หมู่ที่ 3 หญ้าคาน้อย
 หมู่ที่ 4 หนองบอน
 หมู่ที่ 5 ตลาดหญ้าคา
 หมู่ที่ 6 หัวหนอง
 หมู่ที่ 7 หนองสะแบง
 หมู่ที่ 8 หนองโจด
 หมู่ที่ 9 โนนเขว้า
 หมู่ที่ 10 โนนสูง
 หมู่ที่ 11 โนนกระหาด
 หมู่ที่ 12 โนนมะเหลื่อม
 หมู่ที่ 13 ใหญ่เกษร

 สถานที่สำคัญ 
 การศึกษา 
 โรงเรียน
 โรงเรียนบ้านโนนสูง
 โรงเรียนบ้านหญ้าคา
 โรงเรียนปราสาทหินนางรำ
 โรงเรียนวัดบ้านหนองสะแบง

 การสาธารณสุข
 โรงพยาบาลส่งเสริมสุขภาพตำบล หญ้าคา

 การศาสนา
 วัด/สำนักสงฆ์
 วัดนางรำ 
 วัดโนนกระหาด 
 วัดโนนกระหาด
 วัดโนนสูง
 วัดหญ้าคา
 วัดหนองสะแบง
# ตำบลดอนมัน
ดอนมัน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนมัน ตั้งอยู่ห่างจากอำเภอประทาย ประมาณ 13 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลตลาดไทร (อำเภอประทาย)
 ทิศใต้ ติดต่อกับ ตำบลโนนอุดม (อำเภอเมืองยาง)
 ทิศตะวันออก ติดต่อกับ ตำบลกู่สวนแตง (อำเภอบ้านใหม่ไชยพจน์ จังหวัดบุรีรัมย์) และตำบลละหานปลาค้าว (อำเภอเมืองยาง)
 ทิศตะวันตก ติดต่อกับ ตำบลโคกกลาง (อำเภอประทาย)

 การปกครอง 
ตำบลดอนมัน แบ่งการปกครองออกเป็น 10 หมู่บ้าน คือ

 หมู่ที่ 1 หนองอ้อ
 หมู่ที่ 2 ช่องแมว
 หมู่ที่ 3 ปลักแรต
 หมู่ที่ 4 ดอนสั้น
 หมู่ที่ 5 โนนเขวา
 หมู่ที่ 6 หนองยาง
 หมู่ที่ 7 โนนสมบูรณ์
 หมู่ที่ 8 ดอนใหญ่
 หมู่ที่ 9 ลิ้นฟ้า
 หมู่ที่ 10 คอกหมู

 สถานที่สำคัญ 
 การศึกษา 
 โรงเรียน
 โรงเรียนช่องแมวพิทยา
 โรงเรียนดอนใหญ่พัฒนา
 โรงเรียนวัดปลักแรต
 โรงเรียนสระประดู่

 การสาธารณสุข
 โรงพยาบาลส่งเสริมสุขภาพตำบล คอกหมู

 การศาสนา
 วัด/สำนักสงฆ์
 วัดช่องแมวหนองยาง
 วัดปลักแรต
 วัดลิ้นฟ้า
 วัดสระประดู่
# ตำบลหนองค่าย
หนองค่าย เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองค่าย ตั้งอยู่ห่างจากอำเภอประทาย ประมาณ 12 กิโลเมตร

 อาณาเขตติดต่อ 
 ทิศเหนือ ติดต่อกับ อำเภอพุทไธสง (จังหวัดบุรีรัมย์)
 ทิศใต้ ติดต่อกับ ตำบลตลาดไทร และตำบลประทาย (อำเภอประทาย)
 ทิศตะวันออก ติดต่อกับ อำเภอพุทไธสง (จังหวัดบุรีรัมย์)
 ทิศตะวันตก ติดต่อกับ ตำบลหนองพลวง (อำเภอประทาย)

 การปกครอง 
ตำบลหนองค่าย แบ่งการปกครองออกเป็น 14 หมู่บ้าน คือ

 หมู่ที่ 1 สำโรง
 หมู่ที่ 2 ทุ่งมน
 หมู่ที่ 3 ตำแย
 หมู่ที่ 4 หนองแวง
 หมู่ที่ 5 ดอนตะหนิน
 หมู่ที่ 6 โคกเพ็ด
 หมู่ที่ 7 โคกสว่าง
 หมู่ที่ 8 หนองไม้ตาย
 หมู่ที่ 9 โคกสะอาด
 หมู่ที่ 10 หนองค่าย
 หมู่ที่ 11 หนองกวาง
 หมู่ที่ 12 โนนกลาง
 หมู่ที่ 13 โนนยูง
 หมู่ที่ 14 ดอนหวาย

 สถานที่สำคัญ 
 การศึกษา 
 ศูนย์พัฒนาเด็กเล็ก 2 แห่ง

 โรงเรียน
 โรงเรียนไตรราษฎร์สามัคคี
 โรงเรียนบ้านทุ่งมนวิทยาคาร
 โรงเรียนวัดบ้านโคกเพ็ดหนองไม้ตายพิทยา
 โรงเรียนวัดบ้านตำแย

 การสาธารณสุข
 โรงพยาบาลส่งเสริมสุขภาพตำบล สำโรง

 การศาสนา
 วัด/สำนักสงฆ์
 วัดโคกเพ็ด
 วัดตำแย
 วัดทุ่งมน
 วัดสว่างสำโรง
 วัดหนองค่าย
# ตำบลทุ่งสว่าง
ทุ่งสว่าง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลทุ่งสว่าง อยู่ห่างจากอำเภอประทาย 8 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลกระทุ่มราย (อำเภอประทาย)
 ทิศใต้ ติดต่อกับ ตำบลกระชอน (อำเภอพิมาย)
 ทิศตะวันออก ติดต่อกับ ตำบลประทาย และตำบลโคกกลาง (อำเภอประทาย)
 ทิศตะวันตก ติดต่อกับ ตำบลนางรำ (อำเภอประทาย)

 การปกครอง 
ตำบลทุ่งสว่าง แบ่งการปกครองออกเป็น 8 หมู่บ้าน คือ

 หมู่ที่ 1 วังม่วง
 หมู่ที่ 2 เย้ยตะแบง
 หมู่ที่ 3 ขี้เหล็ก
 หมู่ที่ 4 ทุ่งสว่าง
 หมู่ที่ 5 บุไท
 หมู่ที่ 6 ฝาผนัง
 หมู่ที่ 7 โคกล่าม
 หมู่ที่ 8 ตะแบงใหม่สามัคคี

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็กองค์การบริหารส่วนตำบลทุ่งสว่าง
 โรงเรียน
 โรงเรียนบ้านโคกล่ามขี้เหล็ก
 โรงเรียนบ้านฝาผนัง
 โรงเรียนบ้านวังม่วง
 โรงเรียนวัดบ้านขี้เหล็ก
 โรงเรียนวัดบ้านทุ่งสว่าง

 การสาธารณสุข
 โรงพยาบาลส่งเสริมสุขภาพตำบล เย้ยตะแบง

 การศาสนา
 วัด/สำนักสงฆ์
 วัดโคกล่าม 
 วัดเย้ยตะแบง 
 วัดวังม่วง 
 วัดหนองบุไทย
# คีรอฟ
คีรอฟ  เป็นนครและศูนย์กลางการปกครองที่ใหญ่ที่สุดของแคว้นคีรอฟ ประเทศรัสเซีย ตั้งอยู่บนแม่น้ำยาตก้าในรัสเซียยุโรป ห่างจากมอสโกไปทางตะวันออกเฉียงเหนือ 896 กิโลเมตร มีประชากร 518,348 คน (ใน ค.ศ. 2020) คีรอฟเป็นศูนย์กลางประวัติศาสตร์ วัฒนธรรม อุตสาหกรรม และวิทยาศาสตร์ของพรีออลเล (ดินแดนทางฝั่งตะวันตกของเทือกเขาอูราล); แหล่งกำเนิดของเล่นดิมโคโว; เมืองทางตะวันออกที่สุดที่ก่อตั้งขึ้นในสมัยของจักรวรรดิรุสเคียฟ

เมืองนี้ยังมีชื่อว่า คีลนอฟ (Khlynov; , ตั้งแต่ ค.ศ. 1457 ถึง 1780), และ ยัตกา (Vyatka; , ถึง 1934).

 สภาพภูมิอากาศ 
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb) ฤดูร้อนอากาศอบอุ่นและมีฝนตก ประกอบกับคืนที่อากาศเย็น ในขณะที่ฤดูหนาวอากาศหนาวและมีหิมะตกหนักมาก โดยส่วนใหญ่หิมะจะตกในฤดูหนาว
# ตำบลโนนเพ็ด
โนนเพ็ด เป็นตำบลในอำเภอประทาย จังหวัดนครราชสีมา เดิมเป็นตำบลขนาดใหญ่ครอบคลุมพื้นที่ส่วนใหญ่ของอำเภอหนองสองห้อง อำเภอพล จังหวัดขอนแก่น และบางส่วนของอำเภอประทายในปัจจุบัน  

 ที่ตั้งและอาณาเขต 
ตำบลโนนเพ็ด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับตำบลหนองแวงโสกพระ (อำเภอพล จังหวัดขอนแก่น) และตำบลหันโจด ตำบลโนนธาตุ (อำเภอหนองสองห้อง จังหวัดขอนแก่น)
 ทิศใต้ ติดต่อกับตำบลเมืองโดน และตำบลหันห้วยทราย
 ทิศตะวันออก ติดต่อกับตำบลโนนธาตุ (อำเภอหนองสองห้อง จังหวัดขอนแก่น) และตำบลเมืองโดน
 ทิศตะวันตก ติดต่อกับตำบลวังไม้แดง

 ประวัติ 
ตำบลโนนเพ็ด แต่เดิมเป็นหมู่บ้านตำบลขึ้นอยู่ในเขตการปกครองของอำเภอบัวใหญ่ จังหวัดนครราชสีมา เดิมเป็นตำบลที่มีขนาดใหญ่กว่า 60 หมู่บ้าน ในปี พ.ศ. 2480 ได้เปลี่ยนแปลงเขตจังหวัดนครราชสีมากับจังหวัดขอนแก่น โดยโอนพื้นที่หมู่ 3,5–7,15–16,19–28, 30–31,33,35,41 43–44 และหมู่ที่ 46 (ในขณะนั้น) ของตำบลโนนเพ็ด รวม 24 หมู่บ้าน ไปขึ้นกับอำเภอพล จังหวัดขอนแก่น วันที่ 1 เมษายน พ.ศ. 2480 (ปัจจุบันเป็นพื้นที่ส่วนใหญ่ของอำเภอหนองสองห้อง)

ต่อมากระทรวงมหาดไทยได้ประกาศแยกตำบลประทาย ตำบลโนนเพ็ด ตำบลวังหิน ตำบลโนนตาเถร ตำบลกระทุ่มราย ปละตำบลหนองพลวง อำเภอบัวใหญ่ ตั้งเป็น กิ่งอำเภอประทาย ในปี พ.ศ. 2504 วันที่ 27 ธันวาคม พ.ศ. 2503 นอกจากนี้ได้แยกหมู่ที่ 9–12, 14, 16–18, 21, 24–25, 30 และหมู่ที่ 32 (ในขณะนั้น) ของตำบลโนนเพ็ด รวม 13 หมู่บ้าน ตั้งเป็น ตำบลหันห้วยทราย วันที่ 27 มิถุนายน พ.ศ. 2504 ก่อนที่กิ่งอำเภอประทายได้ยกฐานะเป็นอำเภอประทาย ในปี พ.ศ. 2506 วันที่ 16 กรกฎาคม พ.ศ. 2506

ปี พ.ศ. 2514 ได้แยกหมู่ที่ 3–4,8, 10–11, 13–14,16, 18–19 (ในขณะนั้น) ของตำบลโนนเพ็ด รวม 10 หมู่บ้าน ตั้งเป็น ตำบลวังไม้แดง วันที่ 14 กุมภาพันธ์ พ.ศ. 2510 และในปี พ.ศ. 2534 ได้แยกพื้นที่ 7 หมู่บ้านของตำบลหันห้วยทราย (พื้นที่เดิมของตำบลโนนเพ็ด) ตั้งเป็น ตำบลเมืองโดน วันที่ 29 กรกฎาคม พ.ศ. 2534 ตำบลโนนเพ็ดจึงเหลือการปกครองเพียง 11 หมู่บ้านจนถึงปัจจุบัน 

 การแบ่งเขตการปกครอง 

 การปกครองส่วนภูมิภาค 
ตำบลโนนเพ็ดแบ่งพื้นที่การปกครองออกเป็น 11 หมู่บ้าน ได้แก่
หมู่ 1บ้านหนองบัวนาค(Ban Nong Bua Nak)หมู่ 2บ้านหนองช่างตาย(Ban Nong Chang Tai)หมู่ 3บ้านหนองไผ่(Ban Nong Phai)หมู่ 4บ้านหนองคอกควาย(Ban Nong Khok Khwai)หมู่ 5บ้านโนนเพ็ด(Ban Non Phet)หมู่ 6บ้านเมืองดู่(Ban Mueang Du)หมู่ 7บ้านหนองจันสอน(Ban Nong Chanson)หมู่ 8บ้านหัวสะพาน(Ban Hua Saphan)หมู่ 9บ้านหนองห่าง(Ban Nong Hang)หมู่ 10บ้านกุดฆ้องวง(Ban Kut Khong Wong)หมู่ 11บ้านหนองม่วง(Ban Nong Muang)

 การปกครองส่วนท้องถิ่น 
ท้องที่ตำบลโนนเพ็ด มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลโนนเพ็ด ครอบคลุมพื้นที่ตำบลโนนเพ็ดทั้งหมด ซึ่งเป็นสภาตำบลโนนเพ็ดที่จัดตั้งขึ้นในปี พ.ศ. 2516 วันที่ 24 สิงหาคม พ.ศ. 2516 และยกฐานะขึ้นเป็นองค์การบริหารส่วนตำบลโนนเพ็ดในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539
# คลองลัดหลวง
thumb|แผนที่เมื่อ พ.ศ. 2431 แสดงเห็นบริเวณปากลัด ซึ่งตั้งอยู่ระหว่างคลองลัดหลวงและคลองลัดโพธิ์
คลองลัดหลวง เป็นคลองลัดแม่น้ำเจ้าพระยาที่อำเภอพระประแดง จังหวัดสมุทรปราการ อยู่ห่างไปทางทิศตะวันตกของคลองลัดโพธิ์ ประมาณ 2 กิโลเมตร ส่วนที่แยกจากแม่น้ำเจ้าพระยาฝั่งขวาในตำบลบางพึ่ง เป็นแนวตรงไปทางทิศใต้ จนออกแม่น้ำเจ้าพระยาฝั่งขวาในตำบลบางครุ คลองลัดหลวงมีความยาวประมาณ 3 กิโลเมตร

ประวัติ
คลองขุดขึ้นในสมัยพระบาทสมเด็จพระพุทธเลิศหล้านภาลัย ผู้ดำเนินการขุดคือ สมเด็จพระบวรราชเจ้ามหาศักดิพลเสพซึ่งเป็นแม่กองสร้างเมืองนครเขื่อนขันธ์ ไม่ปรากฏหลักฐานปีที่ขุด แต่มีวัตถุประสงค์การขุดเพื่อช่วยย่นระยะทางเดินเรือในลำน้ำเจ้าพระยาตอนปลาย ซึ่งมีความคดโค้งมากและเพราะเกรงว่าแม่น้ำเจ้าพระยาจะกัดเซาะตลิ่งของคลองให้กว้างออกเช่นเดียวกับคลองลัดโพธิ์ ปัจจุบันบริเวณปากคลองมีประตูน้ำเปิดปิดได้เองโดยอัตโนมัติเพื่อควบคุมการไหลของน้ำเพื่อไม่ให้แรงเกินไป

ในหนังสือพระราชพงศาวดารกรุงรัตนโกสินทร์ รัชกาลที่ 2 พระราชนิพนธ์ สมเด็จพระเจ้าบรมวงศ์เธอ กรมพระยาดำรงราชานุภาพ ระบุว่า 

 

ในคราวนั้นยังสร้างวัดอีกแห่งริมคลองคือวัดโปรดเกศเชษฐาราม นอกจากนั้นยังมีวัดอื่นที่ตั้งอยู่บริเวณริมคลอง ได้แก่ วัดกลาง วัดพญาปราบปัจจามิตร วัดจวนดำรงค์ราชพลขันธ์ วัดแค และวัดโมกข์

แต่เดิมนั้นนครเขื่อนขันธ์เรียกว่า "ปากลัด" เหตุเพราะมีคลองลัดแม่น้ำเจ้าพระยาคือคลองลัดโพธิ์อยู่ทางทิศเหนือ และปากคลองลัดหลวงอยู่ทางทิศใต้ ปลายคลองลัดทั้งสองทะลุออกออกแม่น้ำเจ้าพระยาทั้งสองข้าง เมืองนครเขื่อนขันธ์ดังกล่าวตั้งอยู่ระหว่างคลองลัดทั้งสองคลอง
# นารี ตัณฑเสถียร
นารี ตัณฑเสถียร ชื่อเล่น เปี้ยก เป็นอัยการสูงสุดของไทยคนที่ 17 นับเป็นหญิงคนแรกที่ดำรงตำแหน่งดังกล่าว

ตลอดชีวิตการทำงาน เธอมีบทบาทและความเชี่ยวชาญโดดเด่นทางกฎหมายในด้านสัญญาจ้างและสัญญาร่วมลงทุน พลังงาน และการค้าระหว่างประเทศ

 ประวัติ 
นารีสำเร็จการศึกษานิติศาสตรบัณฑิต รุ่นที่ 19 จากจุฬาลงกรณ์มหาวิทยาลัยhttp://lawchulaalumni.oldlaw.net/default/profile.html?id=119065 และเนติบัณฑิตไทย พร้อมปริญญาโทด้านกฎหมายเปรียบเทียบ Howard University, Washington DC, USA ปริญญาโทด้านกฎหมายระหว่างประเทศ American University, Washington DC, USA และปริญญาโทด้านกฎหมายการให้ความร่วมมือทางอาญาระหว่างประเทศ Vrije Unversity of Brussel, Belgium (ทุนรัฐบาลเบลเยียม)

 การทำงาน 

เธอเริ่มทำงานปี พ.ศ. 2528 ในสำนักงานคดีอาญาธนบุรี สำนักงานคดีอาญา สำนักงานอัยการสูงสุด และสำนักงานที่ปรึกษากฎหมาย โดยทำหน้าที่ให้คำปรึกษากฎหมายแก่หน่วยงานภาครัฐ และเจรจา ตรวจร่างสัญญาภาครัฐ นอกจากนี้ นางสาวนารียังเคยดำรงตำแหน่งเลขานุการอัยการสูงสุด ในช่วงการดำรงตำแหน่งของตระกูล วินิจนัยภาค อดีตอัยการสูงสุด และได้รับเลือกเป็นคณะกรรมการข้าราชการอัยการผู้ทรงคุณวุฒิติดกันถึง 2 สมัย 

เธอยังได้รับผิดชอบคดีสำคัญและมีผลงานโดดเด่นเรื่อยมา เช่น คดีเพชรซาอุฯ คดีฆ่าเจ้าหน้าที่การทูตซาอุฯ สัญญาเกี่ยวกับพลังงาน สัญญาเกี่ยวกับการพัฒนาพื้นที่เชิงพาณิชย์ สัญญาร่วมลงทุน และ สัญญาการจัดหาวัคซีนและยารักษาโรคระบาดโควิด-19 ซึ่งนางสาวนารีและคณะทำงานได้ใช้เวลาสองวันเท่านั้นในการตรวจสอบร่างสัญญาซื้อวัคซีนโมเดอร์นา

เธอยังเป็นหนึ่งในคณาจารย์พิเศษให้กับคณะนิติศาสตร์ จุฬาลงกรณ์มหาวิทยาลัย โดยรับผิดชอบในการบรรยายวิชาสัญญาของรัฐ พร้อมกันกับ ศาสตราจารย์พิเศษ จุลสิงห์ วสันตสิงห์ อดีตอัยการสูงสุด ตั้งแต่ พ.ศ. 2553 พร้อมวิชาการเจรจาต่อรองและการร่างสัญญา ใน พ.ศ. 2563
วันที่ 30 พฤศจิกายน พ.ศ. 2565 เธอสั่งฟ้อง ธนาธร จึงรุ่งเรืองกิจ ปิยบุตร แสงกนกกุล พรรณิการ์ วานิช โดยกล่าวหาว่าทำผิดประมวลกฎหมายอาญามาตรา83 และมาตรา 116

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๒๘, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๓, เล่ม ๑๒๘ ตอนที่ ๑๖ ข หน้า ๑๓๖, ๒๘ สิงหาคม ๒๕๕๔
# วัดท้ายย่าน
วัดท้ายย่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอเมืองอ่างทอง จังหวัดอ่างทอง มีเนื้อที่ดินทั้งหมดจำนวน 35 ไร่ 3 งาน 92 ตารางวา มีที่ธรณีสงฆ์อยู่ในความปกครองอีกจำนวน 9 แปลง มีเนื้อที่รวมทั้งสิ้น 59 ไร่ 3 งาน 7 ตารางวา

วัดท้ายย่านตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 เดิมเป็นวัดร้างมีเพียงวิหารเก่า 1 หลัง ต่อมาชาวบ้านท้ายย่านได้ร่วมกับหลวงปู่เทศ บูรณะขึ้นใหม่ แล้วตั้งชื่อวัดตามชื่อบ้านท้ายย่าน ว่า "วัดท้ายย่าน"

ภายในวัดมีปูชนียวัตถุที่สำคัญคือพระพุทธไสยาสน์ (พระนอน) นามว่า พระพุทธไสยาสน์ปุนญญาภา ภายในวิหารก็ยังพบรูปหล่อหลวงพ่อรอด อายุกว่า 100 ปี เป็นรูปหล่อโบราณลงรักดำทั้งองค์เนื้อปูนเก่าและรูปหล่อหลวงพ่อลาภคู่กันเป็นเนื้อปูนแต่มีรอยแตกอยู่บ้าง

วัดท้ายย่านมีเกจิดัง 4 รูป คือ หลวงปู่รอด หลวงพ่อลาภ หลวงพ่อบุญและหลวงพ่อทาน
# วัดทัพย่าน
วัดทัพย่าน  เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเที่ยงแท้ อำเภอสรรคบุรี จังหวัดชัยนาท ปัจจุบันมีพระครูพิชัยกิจจาภิรมย์	 เป็นเจ้าอาวาส

วัดทัพย่านแต่เดิมเป็นวัดร้าง เรียกว่า วัดทะยาน หรือ วัดท้ายย่าน สิ่งก่อสร้างที่หลงเหลือเพียงแต่ซากโบราณซึ่งยังพอมีเค้าโครงเก่าหลงเหลืออยู่บ้าง ต่อมา พ.ศ.  2514 ได้บูรณะปฏิสังขรณ์ขึ้นมาใหม่ และกระทรวงศึกษาธิการประกาศให้เป็นวัดที่มีพระสงฆ์ เมื่อวันที่ 21 กุมภาพันธ์ พ.ศ. 2518 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547

วัดนี้ยังมีการพบพระปิดตา สกุลหนึ่งที่ถือกำเนิดขึ้นในตอนปลายสมัยอยุธยา พระปิดตาวัดท้ายย่านสร้างโดยพระเกจิอาจารย์นิรนาม กรุพระปิดตานี้อยู่ในชุดเบญจภาคีพระปิดตาเนื้อโลหะยอดนิยมที่มีอายุความเก่ามากที่สุด เหนือกว่าพระปิดตาวัดหนัง พระปิดตาวัดทอง และ พระปิดตาวัดโมลี
# อิ้นเถา
อ้ายซินเจว๋หลัว อิ้นเถา (18 มกราคม ค.ศ. 1686 - 1 กันยายน ค.ศ. 1763) เป็นองค์ชายแห่งราชวงศ์ชิงและเป็นโอรสองค์ที่ 23 ของจักรพรรดิคังซี แต่เป็นพระองค์ที่ 12 ที่เติบโตจนเป็นผู้ใหญ่ อิ้นเถาทรงเป็นอนุชาต่างมารดาของจักรพรรดิยงเจิ้ง 

 ประวัติส่วนพระองค์ 
องค์ชายอิ้นเถาประสูติเมื่อวันที่ 18 มกราคม ค.ศ. 1686 เป็นพระราชโอรสของ จักรพรรดิคังซี กับพระอัครชายาติ้ง ในวัยเยาว์พระองค์ได้รับการสอนโดยสุมาลากูซึ่งเป็นคนสนิทของจักรพรรดินีเซี่ยวจฺวัง จนเมื่อสุมาลากูล้มป่วย อิ้นเถาได้ส่งคนไปดูแล และพระองค์เองทรงเสด็จไปเยี่ยมสุมาลากูอยู่บ่อยครั้ง ในปี ค.ศ.1709 อิ้นเถาได้รับพระราชทานยศเป็นเป้ยจื่อ หลังจากจักรพรรดิคังซีสวรรคต อิ้นเถาได้ควบคุมกองธงขลิบเหลืองแต่เนื่องจากพระองค์ไม่ได้เข้าไปเกี่ยวข้องกับสงครามชิงบัลลังก์ของพี่น้องของพระองค์ ซึ่งทำให้พระองค์รับตำแหน่ง ลวี่จวิ้นอ๋อง ในปี ค.ศ.1722  แต่ปีถัดมา ค.ศ.1723 พระองค์กลับถูกลดพระยศและกลับไปเป็นเป้ยจื่อเช่นเดิม จนถึงปี ค.ศ.1730 ถึงได้ยศ ลวี่จวิ้นอ๋อง คืนมาเช่นเดิม และในปี ค.ศ.1735 จักรพรรดิยงเจิ้งสวรรคต และต่อมาจักรพรรดิเฉียนหลงได้ขึ้นครองราช พระองคฺ์ได้เลื่อนให้อิ้นเถาเป็น ลวี่ชินอ๋อง และมอบหมายให้เสด็จอาอิ้นเถาดูแลการรวบรวมราชสกุลของพระองค์

ในปี ค.ศ.1750 โอรสองค์ที่ 5 ของพระองค์สิ้นพระชนม์ พระองค์รู้สึกโทมนัสเป็นอย่างมาก และปี ค.ศ.1757 พระองค์ได้พาพระมารดาไปรักษาตัวที่ตำหนักของพระองค์เอง สุดท้ายมารดาของพระองค์ก็สวรรคตที่นั่น ซึ่งกลายเป็นมเหสีที่ยืนยาวที่สุดในราชวงศ์ชิง โดยมีพระชนมายุถึง 96 พรรษา และในวันที่ 1 กันยายน ค.ศ.1763 อิ้นเถาได้สิ้นพระชนม์ลง สิริพระชนม์พรรษา 77 พรรษา

 พระบรมวงศานุวงศ์ 
 พระราชบิดา:จักรพรรดิคังซี
 พระราชมารดา:พระอัครชายาติ้ง
 พระมเหสี 
มเหสีหลู่อี๋ แห่งตระกูลฟูคา
มเหสีรองแห่งตระกูลฟงกิยา
มเหสีรองหมิงเหลียงแห่งตระกูลฟู่จา
มเหสีรองของตระกูลกูวาลกิยะ
นายหญิงแห่งตระกูลลิกิยา
มเหสีตระกูลเบอร์จิกิต
นายหญิงตระกูลไหม
นายหญิงตระกูลวังกิยะ
นายหญิงตระกูลเฉิน
นายหญิงตระกูลเหยา
นายหญิงตระกูลหลี่
พระโอรส
องค์ชายไม่ทราบพระนาม 24 มีนาคม ค.ศ.1703 – 30 มีนาคม ค.ศ.1703
องค์ชายไม่ทราบพระนาม 4 สิงหาคม ค.ศ.1706 – 15 พฤษภาคม ค.ศ.1707
องค์ชายหงซื่อ 2 สิงหาคม ค.ศ.1707 – 12 ตุลาคม ค.ศ.1710
องค์ชายไม่ทราบพระนาม 21 มกราคม ค.ศ.1729 – 30 เมษายน ค.ศ.1731
องค์ชายหงคุน 27 ตุลาคม ค.ศ.1739 – 26 เมษายน ค.ศ.1750
องค์ชายไม่ทราบพระนาม 2 มิถุนายน ค.ศ.1742 – ค.ศ.1742
พระธิดา
องค์หญิงไม่ทราบพระนาม 30 พฤศจิกายน ค.ศ.1703 – 19 มีนาคม ค.ศ.1767
องค์หญิงไม่ทราบพระนาม 8 กรกฎาคม ค.ศ.1723 – กรกฎาคม ค.ศ.1723
องค์หญิงไม่ทราบพระนาม 22 กุมภาพันธ์ ค.ศ.1728 
องค์หญิงไม่ทราบพระนาม 21 สิงหาคม ค.ศ.1736 – 18 พฤษภาคม 1825ค.ศสิ้นพระชนม์ในรัชสมัยเต้ากวง
องค์หญิงไม่ทราบพระนาม 6 กรกฎาคม ค.ศ.1741 – 17 มกราคม ค.ศ.1744
 อ้างอิง
# นักองค์สงวน
องค์สงวน  เป็นเจ้าชายในราชวงศ์กัมพูชา

พระประวัติ
พงศาวดารเมืองพระตะบอง ของเจ้าพระยาคทาธรธรณินทร์ (เยีย) ระบุว่า องค์สงวนเป็นพระโอรสพระองค์หนึ่งของสมเด็จพระนารายณ์รามาธิบดีศรีสุริโยพรรณ (องค์เอง) พระมหากษัตริย์กัมพูชา มีพระเชษฐา คือ องค์จันทร์ (ภายหลังขึ้นครองราชย์เป็นสมเด็จพระอุไทยราชาธิราชรามาธิบดี) และมีพระอนุชา คือ องค์อิ่ม กับองค์ด้วง โดยองค์สงวนนั้นร่วมพระมารดากับองค์จันทร์ ส่วนองค์อิ่มกับองค์ด้วงร่วมพระมารดาอีกพระองค์หนึ่งด้วยกัน

พงศาวดารเมืองพระตะบอง พรรณนาเหตุการณ์ในสมัยองค์เอง พระบิดาขององค์สงวน ว่า ใน พ.ศ. 2325 พระบาทสมเด็จพระพุทธยอดฟ้าจุฬาโลก (รัชกาลที่ 1) แห่งกรุงเทพฯ ทรงอาศัยช่วงที่กรุงกัมพูชามีความวุ่นวายภายใน ส่งพระยายมราช (แบน) ออกไปปราบปราม ได้กรุงกัมพูชามาเป็นเมืองขึ้น และพระยายมราช (แบน) ส่งองค์เอง ซึ่งยังทรงพระเยาว์อยู่ เข้ามาที่กรุงเทพฯ แล้วรัชกาลที่ 1 ทรงตั้งเจ้าพระยายมราช (แบน) เป็นเจ้าฟ้าทะละหะ ผู้รักษากรุงกัมพูชา โดยตั้งมั่นอยู่ที่เมืองอุดงมีชัย ต่อมาใน พ.ศ. 2337 รัชกาลที่ 1 โปรดให้องค์เองกลับไปครองกัมพูชาเป็นพระมหากษัตริย์พระนามว่า สมเด็จพระนารายณ์รามาธิบดีฯ แล้วรัชกาลที่ 1 ทรงแบ่งกรุงกัมพูชาออกเป็น 2 ส่วน ส่วนหนึ่งได้แก่เมืองพระตะบอง มีเมืองเสียมเรียบเป็นเมืองขึ้น ยกให้เจ้าฟ้าทะละหะ (แบน) ปกครองโดยขึ้นตรงต่อกรุงเทพฯ และเปลี่ยนบรรดาศักดิ์เจ้าฟ้าทะละหะเป็นเจ้าพระยาอภัยภูเบศร อีกส่วนหนึ่งได้แก่ดินแดนที่เหลือของกรุงกัมพูชา ให้องค์เองปกครอง องค์เอง เมื่อได้ครองกรุงกัมพูชาแล้ว ก็มีพระโอรสพระองค์ต่าง ๆ ซึ่งรวมถึงองค์สงวนนี้

พงศาวดารเมืองพระตะบอง ระบุต่อว่า องค์เองครองกรุงกัมพูชาได้ 3 ปี ก็พิราลัย รัชกาลที่ 1 จึงโปรดให้องค์จันทร์ พระเชษฐาขององค์สงวน เวลานั้นพระชนม์ได้ 16 พรรษา ออกไปครองราชย์ต่อเป็นสมเด็จพระอุไทยราชาฯ และรัชกาลที่ 1 ทรงตั้งองค์สงวนเป็นอุปโยราชแห่งกรุงกัมพูชา และทรงตั้งองค์อิ่ม พระอนุชาขององค์สงวน เป็นอุปราชแห่งกรุงกัมพูชา

แต่เอกสารกัมพูชาระบุไว้ต่างออกไปว่า องค์สงวนได้เป็นอุปโยราชในรัชกาลพระบาทสมเด็จพระพุทธเลิศหล้านภาลัย (รัชกาลที่ 2) แห่งกรุงเทพฯ โดยกล่าวว่า ใน พ.ศ. 2352 รัชกาลที่ 1 สวรรคต องค์จันทร์ซึ่งขึ้นครองราชย์เป็นสมเด็จพระอุไทยราชาฯ แล้ว ส่งพระอนุชา คือ องค์สงวน กับองค์อิ่ม เข้ามายังกรุงเทพฯ เพื่อถวายบังคมพระบรมศพ และถวายบังคมรัชกาลที่ 2 พระเจ้าแผ่นดินพระองค์ใหม่ รัชกาลที่ 2 จึงทรงตั้งองค์สงวนเป็นอุปโยราชแห่งกัมพูชา เรียกว่า พระชัยเชษฐามหาอุปโยราช และตั้งองค์อิ่มเป็นอุปราชแห่งกัมพูชา เรียกว่า พระศรีชัยเชษฐามหาอุปราช โดยมิได้ปรึกษาองค์จันทร์เลย ทำให้องค์จันทร์เกิดระหองระแหงกับองค์สงวนและองค์อิ่ม

พงศาวดารเมืองพระตะบอง กล่าวถึงความผิดใจระหว่างองค์จันทร์และพระอนุชาเช่นกัน แต่ระบุเพียงว่า องค์จันทร์ เมื่อได้ครองราชย์แล้ว เกิดบาดหมางขึ้นกับองค์สงวน และองค์จันทร์ให้ประหารพระยาจักรี (แบน) ขุนนางผู้หนึ่งซึ่งฝักใฝ่องค์สงวน องค์สงวนจึงพาองค์อิ่ม และองค์ด้วง ผู้เป็นพระอนุชา พร้อมด้วยขุนนางกัมพูชาอีกจำนวนหนึ่ง หนีเข้ามายังกรุงเทพฯ ส่วนองค์จันทร์ไปขอกองทัพเวียดนามมาช่วยคุ้มกัน องค์สงวนประทับอยู่ในกรุงเทพฯ จนพิราลัย

หมายเหตุ

  เอกสารไทยเรียกว่า "เจ้าองค์สงวน", "นักพระองค์สงวน", และ "พระองค์สงวน'  อุปโยราช (อุภโยราช'') เป็นตำแหน่งวังหลังในกัมพูชา มีสถานะรองจากพระทรงราชย์ (พระมหากษัตริย์)
  อุปราช  เป็นตำแหน่งวังหน้าในกัมพูชา มีสถานะรองจากพระทรงราชย์ (พระมหากษัตริย์) และอุปโยราช (วังหลัง) ตามลำดับ
# คัฟเวอร์ยู
คัฟเวอร์ยู (,) เป็นอัลบั้มคัฟเวอร์เพลงชุดแรกของมอร์นิงมูซูเมะ วางจำหน่ายวันที่ 26 พฤศจิกายน พ.ศ. 2551

โดยอัลบั้มนี้นำเพลงทั้งหมดที่เขียนโดยยู อากุ มาขับร้องใหม่โดยสมาชิกของมอร์นิงมูซูเมะรุ่นที่ 5, 6, 7 และ 8

 รายชื่อเพลง 
นางิซะโนะซินด์แบ็ด (渚のシンドバッド) (ต้นฉบับร้องโดย พิงก์เลดี)
โดนิโมะ โตมารานาอิ (どうにもとまらない)  (ต้นฉบับร้องโดย ลินดา ยามาโมโตะ)
อิซาคายะ (居酒屋) - ฮิโรชิ อิสึกิ และ ไอ ทากาฮาชิ (ต้นฉบับร้องโดย ฮิโรชิ อิสึกิ และ นานะ คิโนมิ)
เปปเปอร์เคบุ (เวอร์ชันอัลบั้ม) (ต้นฉบับร้องโดย พิงก์เลดี)
ชิโรอิโจโนะแซมบา (白い蝶のサンバ)  (ต้นฉบับร้องโดย คาโยโกะ โมริยามะ)
เซชุงจิได (青春時代)  (ต้นฉบับร้องโดย โคอิชิ โมริตะ และ ท็อปกาแลนท์)
ริงโงะซัตสึจินจิเค็ง (林檎殺人事件)  (ต้นฉบับร้องโดย ฮิโรมิ โก และ คิริน คิกิ)
โรแมนซ์ (เวอร์ชันอัลบั้ม) (ต้นฉบับร้องโดย ฮิโรมิ อิวาซากิ)
มาชิโนะอาการิ (街の灯り)  - ไอ ทากาฮาชิ และ ริซะ นีงากิ (ต้นฉบับร้องโดย มาซาอากิ ซากาอิ)
โคอิโนะ เดียล 6700 (恋のダイヤル6700)  (ต้นฉบับร้องโดย ฟิงเกอร์ 5)
ปิงปงปัง ไทโซ (ピンポンパン体操)  - เอริ คาเม, ซายูมิ มิจิชิเงะ, เรนะ ทานากะ, โคฮารุ คูซูมิ, ไอกะ มิตสึอิ, หลี่ ฉุน และ เฉียน หลิน (ต้นฉบับร้องโดย สึกินามิ จูเนียร์คอรัส และคานาโมริเซะ)
วาตาชิโนะอาโออิโทริ (私の青い鳥)  (ต้นฉบับร้องโดย จุนโกะ ซากูราดะ)
จอห์นนีเอะโนะเด็งกง (ジョニィへの伝言)  - ริซะ นีงากิ, เอริ คาเม และ เรนะ ทานากะ (ต้นฉบับร้องโดย เพโดรแอนด์คาพริเชียส)
ยูเอฟโอ  (ต้นฉบับร้องโดย พิงก์เลดี)

 สมาชิก 
รุ่นที่ 5
 ไอ ทากาฮาชิ
 ริซะ นีงากิ

รุ่นที่ 6
 เอริ คาเม
 ซายูมิ มิจิชิเงะ
 เรนะ ทานากะ

รุ่นที่ 7
 โคฮารุ คูซูมิ

รุ่นที่ 8
 ไอกะ มิตสึอิ
 หลี่ ฉุน
 เฉียน หลิน
# แฮนดี้ แมนนี่
แฮนดี้ แมนนี่  เป็นการ์ตูนทีวีแอนิเมชันของประเทศแคนาดา ออกอากาศทางช่อง Playhouse Disney และ ดิสนีย์จูเนียร์ สร้างโดย โรเจอร์ บอลเลน และ มาริลีน แซดเลอร์ ฉายตอนแรกเมื่อวันที่ 16 กันยายน 2006 ถึงวันที่ 14 กุมภาพันธ์ 2013

 ตัวละคร 

 แมนนี่ 
 Kelly
 Mr. Lopart
 Felipe
 Turner
 Pat
 Dusty
 Squeeze
 Stretch
 Rusty
 Flicker
 Fix-It
 Mrs. Portillo
 Mr. Kumar
 Jackie Greenway
 Mrs. Thompson
 Abuelito
 Mayor Rosa
 Mrs. Lopart
 Zip
 Sneeze
 Roland
 Beamer
 Spinner
 Jack
 Pinzas
# เปิดโลกใบใหญ่ของนายมด
เปิดโลกใบใหญ่ของนายมด หรือ แอ๊นซ์  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2541 ผลิตโดย ดรีมเวิกส์พิกเจอส์ ภาพยนตร์กำกับโดย อีริค ดาร์เนล และทิม จอห์นสัน และแสดงนำโดย วูดดี อัลเลน, ชารอน สโตน, เจนนิเฟอร์ โลเปซ, ซิลเวสเตอร์ สตอลโลน, คริสโตเฟอร์ วอลเคน, แดน แอครอยด์, แอนน์ แบนครอฟต์, แดนนี่ โกลเวอร์ และจีน แฮกแมน

 เนื้อเรื่อง 

 ตัวละครและเสียงพากย์ 

 วูดดี อัลเลน รับบท แซด (Z)
 จีน แฮกแมน รับบท เจเนรัล แมนดิเบิล (General Mandible)
 ชารอน สโตน รับบท เจ้าหญิงบาลา (Princess Bala)
 ซิลเวสเตอร์ สตอลโลน รับบท สิบโทวีเวอร์ (Corporal Weaver)
 เจนนิเฟอร์ โลเปซ รับบท อัซเทก้า (Azteca)
 คริสโตเฟอร์ วอลเคน รับบท พันเอกคัตเตอร์ (Colonel Cutter)
 แดนนี่ โกลเวอร์ รับบท สแตฟ เซอร์จีนต์ บาร์บาตุส (Staff Sergeant Barbatus)
 แอนน์ แบนครอฟต์ รับบท ราชินีมด (Queen Ant)
 แดน แอครอยด์ รับบท ชิป เดอะ วอสพ์ (Chip the Wasp)
 แกรนท์ เชาด์ รับบท เดอะ โฟร์แมน (The Foreman)
 จอห์น มาโฮนี่ย์ รับบท เกรียบส์ (Grebs)
 เจน เคอร์ติน รับบท มัฟฟิน "มัฟฟี่" เดอะ วอสพ์ (Muffin "Muffy" the Wasp)

 การตอบรับ 
รอตเทนโทเมโทส์รายงานว่าร้อยละ 92 ของผู้วิจารณ์ 93 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.61 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 72 เต็ม 100 คะแนน ซึ่งประเมินโดยผู้วิจารณ์ 26 คน
# เซเลบี
เซเลบี  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
# การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายวัฒนา สิทธิวัง ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่  โดยกำหนดให้มีการเลือกตั้งในวันที่ 10 กรกฎาคม พ.ศ. 2565ราชกิจจาฯ ประกาศกำหนดวันเลือกตั้งซ่อม-รับสมัคร ส.ส.ลำปาง เขต 4

 ที่มา 
เมื่อวันที่ 27 พฤษภาคม 2565 ศาลฎีกามีคำพิพากษาให้มีการเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ใหม่ ตามที่คณะกรรมการการเลือกตั้งเสนอ เนื่องจากเห็นว่านายวัฒนา สิทธิวัง ส.ส.พรรคพลังประชารัฐในขณะนั้น ได้รับเลือกตั้งมาโดยไม่สุจริตเที่ยงธรรม จากกรณีก่อนหน้านี้ที่กกต.สอบสวนแล้วพบว่า  วันที่ 19 มิถุนายน พ.ศ. 2563 ที่บ้านของผู้มีสิทธิเลือกตั้ง ตำบลล้อมแรด อำเภอเถิน จังหวัดลำปาง นางเกี๋ยงมา ปุพพโก ผู้มีสิทธิ์เลือกตั้ง ได้มอบธนบัตรซึ่งเย็บติดกันจำนวน 2 ชุด ชุดละ 300 บาท ให้กับผู้มีสิทธิเลือกตั้งตามที่พรรคเสรีรวมไทยร้องเรียน“ศาลฎีกา”สั่งเลือกตั้งซ่อมส.ส.เขต4ลำปาง-พบ“วัฒนา”ได้รับเลือกไม่สุจริต

 ผู้สมัคร 
คณะกรรมการการเลือกตั้ง ได้กำหนดวันรับสมัครรับเลือกตั้งในวันที่ 9 มิถุนายน – 13 มิถุนายน พ.ศ. 2565 ผู้สมัครที่ลงสมัครรับเลือกตั้งมีรายชื่อดังต่อไปนี้

 พรรค ผู้สมัคร หมายเลข   เสรีรวมไทย  เดชทวี ศรีวิชัย  <center>1<center>   พลังสังคมใหม่  พลพงศ์ พงษ์สุพัฒน์  <center>2<center>   เศรษฐกิจไทย  วัฒนา สิทธิวัง  <center>3<center> 

 ปฏิกิริยาในการรับสมัคร 
 พรรคร่วมฝ่ายค้าน ได้มีแถลงการณ์ร่วมกันว่าจะไม่ส่งผู้สมัครในการเลือกตั้งครั้งนี้ เนื่องจากระยะเวลาของสภาผู้แทนราษฎรที่เหลืออยู่เพียงประมาณ 10 เดือน และพรรคเสรีรวมไทยประสงค์จะส่งผู้สมัครในการเลือกตั้งครั้งนี้ ประกอบกับพรรคเสรีรวมไทยเป็นผู้ที่ทำการตรวจสอบและหาพยานหลักฐานในการร้องคัดค้านการเลือกตั้งจนนำมาสู่การเลือกตั้งใหม่ จึงเปิดโอกาสให้พรรคเสรีรวมไทย ได้ส่งผู้สมัครโดยที่พรรคร่วมฝ่ายค้านพรรคอื่นๆ ไม่ประสงค์จะส่งผู้สมัครเข้าแข่งขันด้วย‘ฝ่ายค้าน’ หลีกทาง ‘เสรีรวมไทย’ สู้ศึกเลือกตั้งซ่อมลำปาง
 พรรคพลังประชารัฐ  ไม่ส่งผู้สมัครในการเลือกตั้งครั้งนี้เนื่องจากเป็นพื้นที่ของพรรคเศรษฐกิจไทยพลังประชารัฐ หลีกทาง พรรคธรรมนัส ประเดิมเลือกตั้งซ่อม ส.ส.ลำปาง

 ผลการเลือกตั้ง
# แกงเทโพ
แกงเทโพ เป็นแกงไทยประเภทแกงชักส้ม มีส่วนผสมประกอบด้วยเครื่องแกงที่ทำมาจากพริกแห้ง ตะไคร้ ข่า รากผักชี พริกไทย หอม กระเทียม เกลือ และกะปิ ปรุงรสด้วยน้ำปลา น้ำส้มมะขาม น้ำตาล ส่วนเนื้อสัตว์นั้นเดิมใส่ปลาเทโพซึ่งเป็นปลาน้ำจืดขนาดใหญ่ไม่มีเกล็ด มักพบในภาคกลางของประเทศไทย ผักที่ใส่มักเป็นผักบุ้งไทยเท่านั้นจึงจะเข้ากัน บางครั้งจึงเรียกว่า แกงเทโพยอดผักบุ้ง แต่ปัจจุบันเนื่องจากปลาเทโพหายากมากขึ้น จึงมักใช้หมูสามชั้นแทนปลา และเรียกว่า แกงหมูเทโพ 

แกงเทโพเป็นแกงที่ใส่กะทิ แกงเทโพภาคใต้นิยมใช้ปลาตากแห้ง แกงกับผักผลไม้ได้หลายอย่าง เช่น ผักบุ้ง สับปะรด กระท้อน แกงเทโพมีลักษณะคล้ายแกงคั่วเพราะใช้พริกแกงชนิดเดียวกันกับแกงคั่ว

แกงเทโพเป็นอาหารโบราณปรากฏอยู่ใน กาพย์เห่เรือชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย โดยมีตอนหนึ่งกล่าวถึงแกงเทโพว่า "เทโพพื้นเนื้อท้อง เป็นมันย่องล่องลอยมัน น่าซดรสครามครัน ของสวรรค์เสวยรมย์"